TGS-Gudstjeneste

2024 i St.Jakob kirke

Inngangslåt – The greatest showman

**L: Innledningsord**

Kjære alle sammen! Nåde være med dere og fred, fra Gud vår far og Herren Jesus Kristus.

Velkommen til tema-gudstjeneste, her i St. Jakob kirke. Denne gangen med tematikk hentet fra filmen «The greatest showman». For dem som skulle være i tvil, jeg er ingen sirkusdirektør og dette er ikke noe show. Sirkuset har vi beveget oss gjennom i våpenhuset, på vei inn. Og så tar vi med oss bildene og symbolikken fra fortellingen om sirkuset i New York, og ser hvordan det tar oss inn i de dypere sannhetene som Bibelen forteller om.

Noe kanskje ikke alle vet er at musikalen The greatest showman bygger på en sann historie, om mannen P. T. Barnum. En litt trøblete historie om en mann som solgte litt tvilsomme fortellinger og til en viss grad tjente penger på andres spesielle utseende eller evner. Men det har noe å si hvordan en historie fortelles. Fortellingen om P. T Barnum er blitt brukt, gjennom sang og musikk, til å fortelle om hvordan vi kan løfte hverandre opp og se det vakre og verdifulle i det som er annerledes. Hvordan vi alle har vår plass.

Det er kraft i hvordan en historie fortelles og fortolkes. Her i kirka er vi opptatt av hvordan vi forteller historien om verden og oss selv. Hvordan fortolker vi den vi er, med mangler og særheter, talenter og gaver. Og hva det betyr for verden rundt oss. I kirka tror vi at vi forteller en sannere fortelling om oss selv, når vi ser oss gjennom Guds øyne. Når vi ser oss selv og verden som elsket, og som en viktig del av Guds store fortelling. Da kan vi si; dette er meg, This is me, og jeg hører til.

La oss be

**ML1 - Samlingsbønn:**Gode Gud. Vi er samlet for å høre ditt ord, be sammen og være nær deg. Vær nær oss alle med din Hellige ånd. La bildene og fortellingene vi fascineres av peke mot deg og sannheten om våre liv.

Her for ditt ansikt ber vi: Gi oss lyttende ører, takknemlige hjerter og villige hender, så vi kan høre ditt ord, lovprise deg for din godhet, og i ord og gjerning vitne om din kjærlighet. Amen

**L:** En av grunnfortellingene i den kristne tro handler om synd. Det at vi mennesker, istedenfor å se alt det gode vi har fått, så jakter vi stadig mer.

Vi bruker skaperverk og menneskene rundt oss, for å løfte oss selv opp. Men som fortellingen i The greatest showman viser og Jenny Lind synger, så kan ikke våre innerste lengsler fylles av berømmelse, rikdom eller ting. I dag synger vi vår syndsbekjennelse – setter ord på at det vi bruker så mye tid på å jakte, det blir aldri nok.

Så synger vi videre på gresk, - Kyrie eleison. Et gammelt rop om at Gud må se oss, redde oss og gi oss det vi dypest sett trenger.

Syndsbekjennelse: Never enough (reprise-versjon rolig)
Gli over i Kyrie

Gloria

**ML2 - Tekstlesing: Lukas 15, 11-24**

Salme: Du tar meg imot

Preken

Salme: From now on

**Forbønn**

**L: La oss be:**

*Fire bønner med bønnesvar i mellom. Bønnene leses av ML1, lys tennes under bønnesvar av ML2*

*Siste bønn er alltid:*

**I stillhet vil vi nå legge fram for deg det hver og en av oss måtte ha på hjertet.**

 *(30 sek stillhet)*

**Gud vi ber.**

 Bønnesvar: From now on, from now on, home again

**L: Info om nattverd**

Salme: Amazing grace

**ML3:**

The greatest showman er en fortelling om forskjellige mennesker. De har tidligere skammet seg over den de er, nå blir de sett og invitert inn. De går fra å være enkeltpersoner som skjuler seg i mørket til å bli et fyrverkeri av et fellesskap, hvor hver enkelt er verdifull og umistelig.

I nattverden skjer noe av det samme. Vi minnes et måltid hvor Gud selv satt seg ved bordet og spiste med forskjellige typer mennesker: Der var den som var frampå og skråsikker på sin egen tro. Der var den som først og fremst tvilte. Der var tolleren og fiskeren. Og der var disippelen som skulle selge Jesus for 30 sølvpenger.

I nattverden inviterer Jesus oss til bordet, for å ta del i det grensesprengende fellesskapet som startet den gang. I dette måltidet møter vi Gud i brødet og vinen. Alle er invitert til bords.

**Innstiftelsesord**
L: Vår Herre, Jesus Kristus,i den natt da han ble forrådt, tok han et brød, takket, brøt det, gav disiplene og sa: Ta imot og spis!

Dette er min kropp som gis for dere. Gjør dette til minne om meg.

Likeså tok han kalken etter måltidet, takket, ga dem og sa: Drikk alle av den. Denne kalk er den nye pakt i mitt blod som utøses for dere så syndene blir tilgitt.

Gjør dette så ofte som dere drikker det til minne om meg.

ML3: Hellige Gud, gi oss brennende hjerter, så vi i undring og glede tar vare på ditt ord og viser barmhjertighet mot den som lider. Bli hos oss, også når vi tviler og sørger. Gå med oss, inntil savn og smerte har veket for evig jubel og lovsang.

**L:    La oss be den bønn vår Herre Jesus Kristus har lært oss:**

**M:     Vår far i himmelen!**

**La navnet ditt helliges.**

**La riket ditt komme.**

**La viljen din skje på jorden slik som i himmelen.**

**Gi oss i dag vårt daglige brød, og tilgi oss vår skyld, slik også vi tilgir våre skyldnere.**

**Og la oss ikke komme i fristelse, men frels oss fra det onde.**

**For riket er ditt, og makten og æren i evighet.**

**Amen.**

* Agnus Dei

**L: Kom for alt er ferdig.**

Musikk under nattverd:

* A million dreams
* Kom og se
* Han skapte skogen

**Tilsigelsesord og takkebønn**

**L: Den korsfestede og oppstandne Jesus Kristus har nå gitt oss sitt hellige legeme og blod som han gav til soning for alle våre synder. Fred være med dere.**

**L: La oss takke og be!**

**Vi takker deg, himmelske Far, for dine velsignede gaver. Vi ber deg: Hjelp oss å høre det rop du har hørt, å se den nød du har sett, og å elske vår neste som oss selv. Amen**

 Salme: This is me

**L:   Ta imot velsignelsen:**

**Herren velsigne deg og bevare deg.**

**Herren la sitt ansikt lyse over deg og være deg nådig.**

**Herren løfte sitt åsyn på deg og gi deg fred.**

Takk til frivillige

Gå i fred.